**Pressemelding**

24. august 2017

**Kraftig økning i salget av Google-PCer**

**Salget av Googles bærbare Chromebooks og stasjonærvarianten Chromebox når nye høyder hos Komplett. Veksten er på 210 % i antall solgte enheter i første halvår 2017 mot samme periode i fjor.**

* Etterspørselen etter lette maskiner med skylagring og god batteritid sørger for voldsom vekst i salget av Googles Chromebooks. Vi vet at denne trenden er i en startfase og forventer sterk vekst fremover, sier Lene Iren Oen, kommersiell direktør i Komplett.

Chromebooks er samlebetegnelsen på lette PCer som bruker Googles operativsystem Chrome OS og der både arbeid og lagring hovedsakelig er skybasert. Chromebooks ble første gang lansert i 2011 og nær samtlige PC produsenter har siden kastet seg på trenden med å tilby lette, lekre maskiner med skylagring og god batteritid.

* Vi er den aktøren i Norge som har satset mest på Chromebooks, og vi ser et marked som er i ferd med å ta av. Kresne kunder setter pris på kombinasjonen av lekkert design og batteri som varer hele dagen, sier Oen.

I Norge er Komplett den største distributøren av Chromebooks, og nærmest alene av de norske aktørene om å tilby hele produktspekteret inkludert den stasjonære varianten Chromebox og mikrodesktopen Chromebit.

* Produktene fungerer til det meste en hjemme PC skal brukes til - chat, surfing, streaming og nettbank. Fordelene ved Chrome er lav pris, ingen virus, helautomatiske oppdateringer og integrert skylagring, sier Oen.

**For mer informasjon kontakt:**

Lene Iren Oen, Kommersiell direktør, Komplett, mobil: 908 32 955

**Komplett Group**

Komplett Group er Nordens største netthandelsaktør med 18 nettbutikker. Komplett Group har 800 ansatte og hovedkontor i Sandefjord. Les mer på: [www.komplett.no](http://www.komplett.no) og [www.komplettgroup.com](http://www.komplettgroup.com)